hotchpotch/miracl-hf-unified huggingface dataset:
पोलैंड में हिन्दी
पोलैंड में हिन्दी वर्तमान रूप से जगिलोनियन विश्वविद्यालय, क्रकाउ के भाषा-विभाग के माध्यम से पढ़ाई जाती है।
2015 में जगिलोनियन विश्वविद्यालय, क्रकाउ के भाषा-विभाग के माध्यम से आधूनिक हिन्दी पर एक कार्यशाला आयोजित की गई थी। इसका लक्ष्य हिन्दी के लेखकों, अनुवादकों और उच्च-शिक्षा में लगे विद्यार्थियों को हिन्दी साहित्य पर चर्चा के लिए पास लाना था।
इससे पूर्व 2011 में मिएरक्यूरेअ त्सूत्य (Miercurea Ciuc) में, 2013 में वारसा में और 2014 में बान्स्को (Bansko) में हिन्दी की कार्यशालाएँ आयोजित की गई हैं।
भारतीय सेना के रेजिमेंटों की सूची
भारतीय सेना की रेजिमेंट्स :
वरीयता के आधार पर:  Yadav ahir regiment jay Yadav jay Madhavआर्टिलरी की कुछ यूनिट्स नीचे प्रदशित की गयी हैं :
इन को ब्रिटिश भारत की तत्कालीन प्रेसीडेंसियों में से प्रत्येक सैपर और खान समूह में से गठित किया गया। ये वरीयता क्रम में नीचे सूचीबद्ध हैं:
बांग्लादेश में हिन्दी
बांग्लादेश में हिन्दी भाषा के फिल्मों और गानों में प्रतिबंध है। इसके अलावा किसी भी भारतीय उपमहाद्वीप के फिल्मों और गानों पर भी प्रतिबंध लगा हुआ है। जून 2015 में "म्यूजिक इंडिस्ट्री ऑनर्स एसोसिएशन" के प्रमुख ए॰ के॰ एम॰ अरिफुर रहमान और उनके साथ इसके महासचिव एस॰ के॰ शाहेद अली ने न्यायालय में याचिका दायर कर हिन्दी फिल्मों के गानों को मोबाइल रिंगटोन बनाने पर भी प्रतिबन्ध की मांग की थी। जिसके बाद हिन्दी फिल्मों के रिंगटोन पर भी प्रतिबन्ध लग गया।
वर्ष 2010 में सलमान खान की फिल्म वांटेड का बांग्लादेश में 60 सिनेमाघरों में प्रदर्शन शुरू हुआ तब से ही हिन्दी फिल्मों का विरोध भी शुरू हो गया। जिसका मुख्य कारण बांग्लादेशी फिल्म उद्योग है। हिन्दी फिल्मों का विरोध शाकीब खान ने शुरू किया था। उनका कहना था कि इन फिल्मों से बांग्लादेशी फिल्म उद्योग प्रभावित होता है।
पर्मियन-ट्राइऐसिक विलुप्ति घटना
पर्मियन-ट्राइऐसिक विलुप्ति घटना (Permian–Triassic extinction event) पृथ्वी के पेलियोज़ोइक (पुराजीवी) महाकल्प के पर्मियन कहलाने वाले अंतिम युग और उसके उपरांत आने वाले ट्राइऐसिक युग के बीच घटित विलुप्ति घटना को कहते हैं। आज से लगभग २५.२ करोड़ वर्ष पूर्व घटी इस महाविलुप्ति में पृथ्वी की लगभग ९६% समुद्री जीव जातियाँ और ज़मीन पर रहने वाली लगभग ७०% कशेरुकी (रीढ़-वाली) जीव जातियाँ हमेशा के लिये विलुप्त हो गई। यह पृथ्वी के अब तक के पूरे इतिहास की सब से भयंकर महाविलुप्ति रही है। यह पृथ्वी की इकलौती ज्ञात विलुप्ति घटना है जिसमें कीटों की भी सामूहिक विलुप्ति हुई। अनुमान लगाया जाता है कि, कुल मिलाकर ७०% जीववैज्ञानिक कुल (families) और ८३% जीववैज्ञानिक वंश (genera) विनाशित हो गये। इतने बड़े पैमाने पर जैव विविधता खोने के बाद पृथ्वी को फिर से पूरी तरह जीवों से परिपूर्ण होते हुए अन्य विलुप्ति घटनाओं की तुलना में अधिक समय लगा। वैज्ञानिकों का अनुमान है कि विश्व में फिर जीव-संख्या और विविधता बनते-बनते १ करोड़ वर्ष लग गये।
गोनेर
गोनेर राजस्थान के सांगानेर तहसील एवं बगरु विधानसभा क्षेत्र में स्थित एक कस्बा है जो जयपुर से लगभग 18 किलोमीटर दूर दक्षिण दिशा में स्थित है। यह 'जयपुर का वृंदावन' के नाम से प्रसिद्ध धार्मिक एवं शैक्षणिक नगरी है। एक ओर जहां प्रसिद्ध ऐतिहासिक मंदिर स्थित है वहीं दूसरी और यहां राज्य स्तरीय एवं जिला स्तरीय शैक्षणिक संस्थान स्थित हैं। यहां गोनेर में ही देश मेंं सर्वप्रथम राज्य क्रीड़ा परिषद ने 1966 मेंं ग्रामीण खेलों का आयोजन किया था। प्रमुख दर्शनीय स्थल-
1. गोनेर - वाटिका ग्रीन लो-फ्लोर बस सेवा [27A]
वाया -अजमेरी गेट, सांगानेरी गेट, टनल, लूनियावास, दांतली, सिरोली
2. गोनेर- मीनावाला ग्रीन लो-फ्लोर बस सेवा 11
वाया- अजमेरी गेट, रामबाग, दुर्गापुरा, सांगानेर, कुम्भा मार्ग, सीतापुरा, महात्मा गांधी अस्पताल, विधानी
श्री लक्ष्मी जगदीश महाराज मंदिर
श्री लक्ष्मी जगदीश महाराज मंदिर लक्ष्मी ऍवम जगदीश का सुप्रसिद्ध ऐतिहासिक मंदिर है। यह मंदिर गोनेरमें स्थित है।
निम्फ़ेसिए
निम्फ़ेसिए सपुष्पक पौधा का एक परिवार है।
इस परिवार के सदस्यों को आमतौर पर नीलकमल या वाटर-लिलिस कहा जाता है।
यह शीतोष्ण व उष्ण कटिबंध में पाया जाने वाला राइज़ोमयुक्त जलीय पौधा है। इस कुल के पाँच जेनेरा के अन्तर्गत 70 प्रजातियाँ पाई जाती हैं। वाटरलिली की जड़ें पानी के भीतर मृदा में अवस्थित होती हैं तथा पत्तियाँ व पुष्प जलसतह पर तैरते रहते हैं।
परवर्ती डेवोनियन विलुप्ति घटना
परवर्ती डेवोनियन विलुप्ति घटनाएँ (Late Devonian extinction events) पृथ्वी के डिवोनी कल्प (Devonian period) के फ़ामेनियन काल (Famennian) कहलाए जाने वाले अंतिम चरण में हुई दो विलुप्ति घटनाओं को कहते हैं। पहली घटना इस काल के आरम्भ में और दूसरी इसके अंत में हुई थी। यह विलुप्तियाँ आज से लगभग ३७.५ से ३६.० करोड़ वर्ष पूर्व घटीं। इन घटनाओं में अनुमान लगाया जाता है कि, कुल मिलाकर १९% जीववैज्ञानिक कुल (families) और ५०% जीववैज्ञानिक वंश (genera) विनाशित हो गये।
ट्राइलोबाइट
ट्राइलोबाइट (Trilobite) विलुप्त प्राणियों की एक श्रेणी है जो समुद्री सन्धिपाद (arthropod, अर्थोपोडा) थे। वे सबसे पहले कैंब्रियन कल्प के शुरुआती काल में आज से ५२.१ करोड़ वर्ष पहले उत्पन्न हुए और भी पुराजीवी महाकल्प (पैलिओज़ोइक) काल में फैले और विविध हुए। उसके बाद उनकी जातियों की धीरे-धीरे विलुप्ति होने लगी और डिवोनी कल्प (Devonian) में उनके प्रोटिड (Proetida) गण (order) को छोड़कर बाकी सभी प्रकार के ट्राइलोबाइट विलुप्त हो गये। फिर आज से लगभग २५ करोड़ वर्ष पूर्व की पर्मियन-ट्राइऐसिक विलुप्ति घटना में सभी ट्राइलोबाइट हमेशा के लिये विलुप्त हो गये। अपने अस्तित्व के काल में वे बहुत ही सफल प्राणी थे और २७ करोड़ सालों तक वे विश्व के सागरों-महासागरों में फैलते-फिरते रहे।
ट्राइलोबाइटों का पुराजीव कल्प के प्रथम महायुग कैंब्रियन में साम्राज्य था। इस युग में इनकी संख्या इतनी अधिक थी कि यह साधारणतया 'ट्राइलोबाइटा का युग' कहलाता है। ये साधारणतया दो से तीन इंच तक लंबे होते थे, किंतु कुछ दो फुट से भी अधिक बड़े थे। यह अनुमान किया जाता है कि ये ऐरैक्जिडा (Arachnida) और क्रस्टेशिया (Crustacea) के पूर्वज थे। इनका शरीर दो भागों में विभाजित था : शीशवक्ष ( प्रोसामा, Prosoma) और उदर (ऑपिस्थोसोमा, opisthosoma)। शीशवक्ष में पाँच खंड होते हैं, जिनकी पृष्ठियों का समेकन हो जाता है इस प्रकार एक ढालाकार अंग (केरापेस, carapace) सा बन जाता है। इसी पर संयुक्त नेत्र भी रहते है, मुख इसी के नीचे की ओर लगभग मध्य में होता है। मुख के अगले सिरे की और लेब्रम (labrum) और पिछले सिरे पर लेबियम (labium) होता है। मुख के आगे की ओर एक जोड़ी लंबी अनेक खंडवाली श्रंगिका होती है। मुख के पीछे की ओर चार जोड़ी अवयव होते हैं, जिनके निकटतम खंड कॉक्सा (coxa) कहलाते हैं जो जबड़ों का काम करते हैं। इसके अतिरिक्त प्रत्येक अवयव का शेष भाग दो शाखाओं में विभाजित रहता है- एक एंडॉपोडाइट (endopodite) कहलाता है और रेंगने का कार्य करता है तथा दूसरा एक्सोपोडाइट (exopodite), जिसपर ब्रैकियल फिलामेंट (branchial filaments) लगे होते हैं और श्वसन का कार्य करते हैं। उदरखंड़ों की संख्या में अनेक भिन्नताएँ पाई जाती हैं। प्रारंभिक ट्राइलोबाइटा में इनकी संख्या बहुत थी। ये खंड एक पंक्ति में क्रम से जुड़े रहते हैं। उदर के प्रत्येक खंड में, अंतिम खंड के अतिरिक्त, एक जोड़ी अवयव होता है। इनका आकार तथा कार्य शीशवक्ष के अवयवों जैसा ही होता है। उदर का अंतिम खंड टेलसन (telson) कहलाता है। इसी पर गुदा होती है और कभी एक पश्चगुदा काँटा भी होता है। प्रारंभिक ट्राइलोबाइटाओं के पश्चात् जिन ट्राइलोबाइटाओं का विकास हुआ, उनमें शरीरखंडों की संख्या केवल १८ या १९ ही थी, पश्च भाग के कुछ खंडों में अवयव भी नहीं थे तथा इन अवयवों के आकारों और कार्यों में भी कुछ अंतर आ गया था। शीशवक्ष के अवयवों ने बहुत कुछ श्वसन कार्य करना बंद कर दिया था, किंतु ये चलने, लटकने और भोजन को मुख में ले जाने के लिये अधिक उपयुक्त बन गए थे। उदर के अवयवों ने अपना श्वसन तथा चलन कार्य यथावत् रखा था।
तमन्ना (धारावाहिक)
तमन्ना भारतीय हिन्दी धारावाहिक है, जिसका प्रसारण स्टार प्लस पर 1 फरवरी 2016 से सोमवार से शनिवार रात 10 बजे होता है। यह धारावाहिक सुमित संभाल लेगा के स्थान पर प्रसारित होगा। यह कहानी जामनगर, गुजरात की है, लेकिन इसे मुंबई में बनाया जा रहा है।
यह कहानी धारा (अंजु साठे) पर आधारित है। जो एक क्रिकेट खिलाड़ी बनना चाहती है। लेकिन उसकी यह तमन्ना न उसके आस पास के लोग पूरा होते देखना चाहते हैं और न ही उसका परिवार। फिर भी वह अपने इस सपने को पूरा करने के लिए कोशिश करते रहती है। अन्त में वह एक क्रिकेट खिलाड़ी बन जाती है।
मर्यादा - लेकिन कब तक
मर्यादा - लेकिन कब तक भारतीय हिन्दी नाट्य धारावाहिक है, जिसका प्रसारण स्टार प्लस पर 18 अक्टूबर 2010 से शुरू हुआ। इसका निर्माण टोनी सिंह और दीया सिंह ने किया है। इसका प्रसारण 25 जनवरी 2012 को समाप्त हुआ। इसके बाद सजदा तेरे प्यार में ने इसकी जगह ले ली। लेकिन बाद में सजदा तेरे प्यार में धारावाहिक का प्रसारण 10 बजे दिखाये जाने वाले धारावाहिक नव्या के स्थान पर होने लगा और यह धारावाहिक शाम 6 बजे प्रसारित होने लगा। इसके बाद इसे छः महीने दिखाया जाना था, लेकिन इसके निर्माता ने इसे समाप्त करने का निर्णय लिया और 13 अप्रैल 2012 को इसका अन्तिम प्रसारण हुआ।
राकेश वशिष्ठ
राकेश वशिष्ठ (जन्म: राकेश बापट) एक भारतीय अभिनेता हैं। यह बॉलीवुड में पहली बार "तुम बिन" (2001) में आए और इसके बाद "दिल विल प्यार व्यार" आदि फिल्मों में भी काम किया। यह पहली बार धारावाहिक में सात फेरे से आए। इन्होंने मर्यादा - लेकिन कब तक में आदित्य का किरदार निभाया। इसके अलावा यह होंगे जुदा ना हम में रोहन मिश्रा और सेवेन में श्लोक का किरदार भी निभा चुके हैं।
विषाणुओं की सूची
यहाँ जन्तुओं एवं पादपों को रोगग्रस्त करने वाले विषाणुओं की सूची दी गयी है।
अहिंसा स्थल
अहिंसा स्थल दिल्ली के महरौली नगर में स्थित एक प्रमुख जैन मंदिर हैं। मंदिर के मूलनायक वर्तमान अवसर्पिणी काल के २४ वें तीर्थंकर वर्धमान महावीर हैं।
यहाँ महावीर स्वामी की ग्रेनाइट पथर से निर्मित की गयी एक विशाल मूर्ति विराजमान हैं। यह मूर्ति १३फ़ुट और ६ इंच ऊँची हैं। भगवान महावीर के यह मूर्ति क़र्कला में बनवायी गयी थी
जयपुर का वृंदावन
वृंदावन भगवान श्री कृष्ण से संबंधित है. गोनेर में स्थित श्री लक्ष्मी जगदीश महाराज मंदिर एवं अन्य श्री कृष्ण के विभिन्न स्वरूपों के मन्दिरों के कारण इस धार्मिक नगरी को जयपुर का वृंदावन कहा जाता है.
जगन्नाथ सागर
गोनेर नगरी के मध्य भाग में जगन्नाथ सागर स्थित है . कुछ वर्ष पूर्व तक वर्षा काल में जल से लबालब भरा रहता था. श्री लक्ष्मी जगदीश महाराज मंदिर के जलझूलनी एकादशी महोत्सव के सुअवसर पर ठाकुर जी का नौका विहार इसी सागर में होता है जिसके दर्शन लाभ के लिए दूरदराज क्षेत्र से धर्मावलंबी हजारों की संख्या में आते हैं. सागर की पाल पर विजय हनुमान मंदिर एवं देवादास जी महाराज की छतरी स्थित है.
श्री देवादास जी महाराज की छतरी
गोनेर के आराध्य श्री लक्ष्मी जगदीश महाराज मंदिर के स्वामी के प्रकटकर्ता श्री देवादास जी महाराज की छतरी समाधि स्थल जगन्नाथ सागर की पाल पर स्थित है. पास ही हनुमान जी का मंदिर भी स्थित है.
श्री विजय हनुमान मंदिर
जगन्नाथ सागर की पाल पर पश्चिम दिशा में स्थित श्री हनुमान जी का मंदिर.
शिव मंदिर की बावड़ी
नीलकण्ठेश्वर महादेव मंदिर जोकि लगभग 450 ई. से भी अधिक प्राचीन है इसी बावड़ी पर स्थित है. सामने पवित्र जगन्नाथ सागर स्थित है.
श्री गोपाल जी का मंदिर
गोनेर के श्री लक्ष्मी जगदीश महाराज मंदिर के मुख्य मार्ग के बाजार में स्थित मंदिर. इस मंदिर की स्थापना लक्षकार समाज द्वारा कराई गई. गोनेर के जलधारी परिवार के पंडित इस मंदिर के पुजारी हैं.
गर्भगृह में ठाकुर जी श्री गोपाल जी एवं श्री राधा जी के नयनाभिराम विग्रह प्रतिष्ठित हैं. परिसर में ही शिव पंचायत भी स्थित है.
श्री खेड़ाखूंट हनुमान मंदिर
गोनेर - पदमपुरा मार्ग पर सैनी मौहल्ले एवं देव नारायण जी के मंदिर के समीप स्थित है. ऐसा कहा जाता है कि मूर्ति धीरे धीरे अपनी दिशा परिवर्तित कर रही है.
उपांग
उपांग (Appendage) किसी प्राणी के शरीर का ऐसा भाग होता है जो शरीर के मुख्य भाग से अलग उगा हुआ हो और शरीर से जुड़ा हुआ हो। आम तौर पर यह शरीर से अलग खिचा हुआ भी प्रतीत हो सकता है। टांगे, भुजाएँ, पूँछ, कीटों के सिरों पर लगे हुए एंटीना, इत्यादि सभी उपांग माने जाते हैं।
पहचान एवं वर्गीकरण:
तालाब एवं नदियों में पाया जाने वाला यह जन्तु उदरीय भाग से जुड़ा होता है । इसके सिरोवक्ष पर एक कड़ा आवरण होता है एवं टांगों में जोड़ होते हैं ।
इसका वर्गीकरण निम्नानुसार है:
जगत् – जन्तु-जगत् (बहुकोशिकीय, विषमपोषी जन्तु)
संघ – आर्थोपोडा (संधियुक्त टांगे एवं शरीर की त्वचा काइटीनयुक्त)
वर्ग – क्रस्टेशिया (चलन के लिए पाँच जोड़ी टांगे, शरीर सिरोवक्ष एवं उधर में विभक्त)
वंश – पेलीमोन (Palaemon)
टिप्पणी:
(1) झिंगे झरनों, तालाबों, नदियों एवं झीलों में रहते हैं । ये रात्रिचर होते हैं अत: दिन में जलाशयों की तलहटी में छिपे रहते हैं ।
(2) ये सर्वाहारी होते हैं । जल में उपलब्ध सूक्ष्म जीव, शैवाल, कीट, सड़ती हुई वस्तुएँ आदि सभी को अपना आहार बनाते हैं ।
(3) शरीर लम्बा, बेलनाकार एवं उदर के वहां मुड़ा होने से कमा के आकार का दिखता है । शरीर पार्श्व बाजुओं से थोड़ा दबा होता है ।
(4) शरीर के दो मुख्य भाग होते हैं- सिरोवक्ष (cephalothorax) एवं उदर । सिरोवक्ष के ऊपर एक कड़ा आवरण केरापेस (carapace) होता है । केरापेस को उठाकर देखने से दोनों ओर 7 जोड़ी क्लोम (gills) दिखते हैं ।
(5) अग्र सिरे पर दो नेत्र, दो शृंगिका (antennae) एवं अन्य उपांग (appendages) होते हैं । शरीर कुल 19 देहखण्डों में विभक्त होता है । प्रत्येक खण्ड में एक जोड़ी संधियुक्त उपांग (jointed appendage) होता है । सिरोवक्ष में तरह एवं उधर-क्षेत्र में छ: खण्ड होते हैं ।
(6) वक्ष-क्षेत्र के पाँच-जोड़ी उपांग चलने के काम आते हैं । उदर-क्षेत्र के उपांग तैरने के उपयोग में लिए जाते हैं ।
(7) नर एवं मादा झिंगों में लैंगिक द्विरूपता होती है अर्थात् नर एवं मादा को कुछ बाहरी लक्षणों से पहचान सकते हैं । नर की दूसरी जोड़ी की टाँग अपेक्षाकृत बड़ी एवं शक्तिशाली होती है । जनन-काल में मादा की टाँगों के बीच अंडों का समूह देखा जा सकता है। मादा झिंगे में तीसरी जोड़ी की टाँगों के आधार पर एक जोड़ी मादा जनन-छिद्र होते हैं । नर झिंगे में पाँचवीं जोड़ी की टाँगों के आधार पर जनन-छिद्र होते
हैं ।
(8) जलाशयों में इनका व्यापारिक स्तर पर पालन भी होता है । मांसाहारी लोगों के लिए यह मुख्य खाद्य-पदार्थ है । यदि आपकी प्रयोगशाला में झिंगा उपलब्ध न हो तो इसी क्रस्टेशिया समूह के अन्य नमूने केकड़े (वंश-कैन्सर (Cancer)) का अध्ययन कर सकते हैं ।
२०१२ आईसीसी विश्व ट्वेन्टी २०
२०१२ आईसीसी विश्व ट्वेन्टी २० आईसीसी विश्व ट्वेन्टी २० क्रिकेट का चौथा संस्करण था जो कि श्रीलंका ने आयोजित किया था तथा इसका फाइनल वेस्ट इंडीज़ टीम ने जीता था। टूर्नामेंट की शुरुआत १८ सितम्बर २०१२ को पहला मैच खेला गया था एवं ७ अक्टूबर को फाइनल मैच का आयोजन हुआ था।
सभी मैच निम्न तीन क्रिकेट मैदानों पर खेले गए थे।  ग्रुप स्टेज २१ सितम्बर २०११ को ही घोषित कर दिए थे। फाइनल मैच वेस्ट इंडीज़ और श्रीलंका के बीच खेला गया था जिसमें विंडीज ने लंका को हराया था।
साधारण छिपकली
साधारण छिपकली (Hemidactylus flaviviridis, Yellow-bellied House Gecko) एक प्रकार की छिपकली है जो भारतीय उपमहाद्वीप, अफ़्ग़ानिस्तान, ईरान, इराक़, ओमान, क़तर, साउदी अरब, इथियोपिया, इत्यादि में आम पाई जाती है।
आर्चड्युक फर्डिनेंड
फर्डिनेंड 1896 से मरने तक हंगरी तथा बोहेमिया के राजकुमार थे। ऑस्ट्रिया-हंगरी के राजा बनने के अगले प्रतिभागी थे। जब वो साराजेवो में थे तब ऑस्ट्रिया-हंगरी ने अचानक सर्बिआ के खिलाफ युद्ध घोषित कर दिया। केंद्रीय शक्तियां (जर्मनी तथा ऑस्ट्रिया-हंगरी ) और सर्बिआ एक दूसरे के खिलाफ युद्ध घोषित कर दिया, जिससे प्रथम विश्वयुद्ध शुरू हुआ।  फ्रान्ज़ फर्डीनांड का जन्म गरज़, ऑस्ट्रिया में ऑस्ट्रिया के आर्चडुके कार्ल लुडविग (फ्रान्ज़ जोसफ और मक्सीमिलिअन के छोटे भाई) तथा उनकी दूसरी पत्नी राजकुमारी मारिया अन्नूणशता बूुर्बोन-दो सिसलिएस के घर हुआ। 1875 में जब वो केवल 11 साल के थे, उनके चचेरा भाई duke फ्रांसिस 5 मोडना मर गए तथा अपना सर सम्पति अपने चचेरे भाई के नाम छोर गए जिससे फ्रान्ज़ फर्डीनांड ऑस्ट्रिया के अमीर आदमी में गिने जाने लगें।
अल्फागो
अल्फागो (अंग्रेज़ी: AlphaGo) एक "कम्प्यूटर प्रोग्राम" है। इसका निर्माण अमेरिकी कंपनी गूगल डीपमाइंड ने किया है। जो एक गो नामक खेल को खेलता है। अक्टूबर 2015 में यह पहला प्रोग्राम बना जो किसी व्यावसायिक व्यक्ति जो उस खेल में बहुत अच्छा है, उसे हरा दिया। इसमें इसका आकार 19x19 आकार का था। इसका निर्माण मनुष्य की बुद्धि के जैसे ही मशीन में भी कृत्रिम बुद्धि के निर्माण करने हेतु किया गया है।
मार्च 2016 में इसने गो में दूसरे सबसे ज्यादा ख़िताब जीतने वाले खिलाड़ी ली सीडोल को हराया, जिससे ये किसी पेशेवर गो खिलाडी को हराने वाला पहला कम्प्यूटर प्रोग्राम बना।
गो कम्प्यूटर के लिए अन्य खेलों के मुक़ाबले बहुत कठिन माना जाता है। क्योंकि इसमें बहुत बड़ी संख्या में कुछ भी होने की संभावना अधिक रहती है। 1997 में जब आईबीएम के कम्प्यूटर डीप ब्लू ने चेस के महारत "गैरी कास्पारोव" को हरा दिया उसके 20 वर्षों के बाद ऐसी तकनीक बनाई जा सकी जिससे किसी "गो" खिलाड़ी को हराया जा सके।
"टोबी मैनिंग" ने "अल्फागो" के द्वारा फन हुई और "हाइजीन ली" के हार के बाद कहा इसके द्वारा "गो" खिलाड़ी कम्प्यूटर से अपने खेल में सुधार ला सकते हैं और उन्हें पता चल सकता है कि वे कहाँ पर गलती कर रहे हैं।
गूगल डीपमाइंड
गूगल डीपमाइंड एक ब्रिटिश कंपनी थी जिसे 2010 में स्थापित किया गया था। वर्ष 2014 में अमेरिकी कंपनी गूगल ने इसे खरीद लिया और इसका नाम डीपमाइंड से बदल कर गूगल डीपमाइंड कर दिया। यह कंपनी वीडियो गेम को किस तरह से मशीन के द्वारा खेला जा सकता आदि से जुड़ी कार्य में लगी रहती है। इसका मुख्य कार्य मशीन में कृत्रिम बुद्धि विकसित करना है। कंपनी ने 2016 में अपने प्रोग्राम अल्फागो को मनुष्य प्रतिभागी को हराने के बाद सफल बताया।2017 में उसका दूसरा प्रोग्राम अल्फाज़ीरो शतरंज प्रोग्राम स्टॉक्फिश को हराया।
गूगल डीपमाइंड ने अल्फागो को नामक एक प्रोग्राम बनाया था। जिसने अक्टूबर 2015 में व्यावसायिक रूप से खेलने वाले गो खिलाड़ियों को हरा दिया था। चूंकि गो नामक खेल में बहुत सी घटनाओं के होने की संभावना होती है जो चेस आदि खेलों के मुकाबले काफी अधिक है। इस कारण इस सफलता ने कम्प्युटर के विकास को काफी आगे बढ़ा दिया। इस सफलता के बाद कंपनी ने 2016 को इसे एक सफल प्रोग्राम कहा।
डीपमींड़ का मुख्य लक्ष्य बूझने के क्षमता को बढ़ाना है। यह कम्प्युटर या किसी मशीन के बूझने की क्षमता को बढ़ाने के कार्य में लगे रहते हैं। डेमिस हस्स्बिस के अनुसार वे इसका उपयोग मानव मस्तिष्क को समझने के लिए भी कर रहे हैं। इसका लाभ मशीन के द्वारा कार्य करने के साथ ही मानव के मस्तिष्क को जानने में भी सहायता मिलेगी।
अभी यह कंपनी मुख्यतः कम्प्युटर के द्वारा किसी भी खेल को खेले जाने पर ही ध्यान केन्द्रित कर रही है। यह प्रणाली को इस तरह बनाना चाहते हैं कि इससे किसी भी प्रकार के खेल आसानी से खेले जा सके। शेन लेग के अनुसार वह मशीन में मानव समझ के जितना ही समझ डालना चाहते हैं। वे चाहते हैं कि मशीन भी खेलों में समझ का उपयोग करे और वे हर इस तरह के खेल आसानी से खेल सके। यह अनुसंधान मुख्यतः सात खेलों में हो रहा है, जिसमें पोंग, ब्रेक आउट, स्पेस इंवेडर, सीकुएस्ट, बीमरीडर आदि है।
एक्शन मैन (2000 धारावाहिक)
एक्शन मैन कनाडाई-अमेरिकी टीवी धारावाहिक है जो इसी नाम पर आधारित है। यह धारावाहिक 1995 में बने एक धारावाहिक से मिलता है। इसमें एलेक्स मन्न एक्शन मैन के रूप में जाने जाते हैं। इसका प्रसारण 5 अगस्त 2000 में शुरू हुआ और वर्ष 2002 में समाप्त हो गया।
अमेरिकी महाद्वीप जिका विषाणु प्रकोप (2015-वर्तमान)
जनवरी 2016 में जिका विषाणु का आज तक का सबसे बड़े पैमाने का प्रकोप अमरीकी महाद्वीप में चल रहा है। जनवरी 2016 में विश्व स्वास्थ्य संगठन के अनुसार अमेरिका में यह विषाणु इस वर्ष के अंत तक बहुतायत से फैल सकता है। इस विषाणु के हर पाँच में से एक मामले में यह जिका बुखार या शरीर में दाने के रूप में दिखाई देता है।
पश्चिमी अफ्रीकी इबोला महामारी
इबोला वायरस रोग की आज तक की सबसे बड़े पैमाने की महामारी गिनी में दिसंबर 2013 में शुरू हुई और दो वर्ष तक चली।
अवेश खान
अवेश खान (जन्म 13 दिसंबर 1996) एक भारतीय प्रथम श्रेणी के क्रिकेटर हैं। दिसंबर 2015 में उन्हें 2016 अंडर 19 क्रिकेट विश्व कप के लिए भारत की टीम में शामिल किया गया था।
आवेश खान ने वेस्ट इंडीज के खिलाफ 20 फरवरी 2022 को ट्वेन्टी-२० अंतरराष्ट्रीय में पदार्पण किया।
जर्मनी में हिन्दी
जर्मनी में कई दशकों से निम्न निखित शिक्षा संस्थाओं में हिन्दी का अध्यन हो रहा है:
जर्मनी में हिन्दी पढ़ने वाले सभी छात्र मूल रूप से जर्मन हैं। छात्रों की संख्या की कुल संख्या सौ के आसपास है। हाल के वर्षों में जर्मनी में हिन्दी भाषा सीखने वालों की संख्या बढ़ी है जबकि संस्कृत पढ़ने में लोगी की रुचि में कमी देखी गई है।
श्री बगीची वाले हनुमान जी का मंदिर
भूडाला बस स्टैण्ड के पास पूर्व मुखी हनुमान जी का मंदिर.
कपिल मुनि आश्रम
गोनेर - खेड़ाजगन्नाथपुरा मार्ग के पास स्थित संत दादू दयाल जी का आश्रम.
गोनेर का प्राचीन गढ़
रियासत कालीन ठाकुरों का प्राचीन गढ़ जो वर्तमान में राज्य सरकार के शिक्षा विभाग के नियन्त्रण में है.
वर्तमान में इस में जिला शिक्षा एवं प्रशिक्षण संस्थान गोनेर संचालित है.
समुद्री सर्प
हाइड्रोफ़ीनाए (Hydrophiinae), जिन्हें समुद्री सर्प (sea snakes) भी कहते हैं, इलापिडाए सर्प कुल की एक उपशाखा है जिसके सदस्य विषैले और अपना अधिकांश जीवन समुद्र व अन्य जलीय स्थानों पर व्यतीत करने वाले होते हैं। इन में से ज़्यादातर का शरीर समुद्री जीवन के अनुकूल होता है और वे धरती पर अधिक समय नहीं रह पाते हालांकि लातिकाउडा (Laticauda) वंश के सर्प कुछ हद तक धरती पर चलने में सक्षम हैं। इनकी पूँछ का अंतिम भाग चपटा होता है, जो उन्हें तैरने में सहायक होता है। समुद्री सर्प हिन्द महासागर से लेकर प्रशांत महासागर के गरम जलीय क्षेत्रों में पाये जाते हैं। आनुवंशिकी (जेनेटिक) दृष्टि से समुद्री साँप औस्ट्रेलिया के विषैले सर्पों से सम्बन्धित हैं।
समुद्री सर्पों का ज़हर बहुत ही ख़तरनाक होता है, और कुछ का विष नाग के विष से १००० गुना अधिक पाया गया है। फिर भी समुद्री सर्पों के काटने से बहुत ही कम लोगों की जाने जाती हैं। इसका पहला कारण है कि अधिकतर समुद्री सर्प शर्मीले स्वभाव के होते हैं। अगर उनका मनुष्य से सामना हो तो वे लगभग हमेशा ही भागने की चेष्टा करते हैं। यदी वे ग़लती से पकड़ में भी आ जाये तो भी छोड़े जाने पर उनकी कोशिश अक्सर भाग निकलने की ही होती है। दूसरा कारण है कि उनका मुँह अधिकतर बहुत छोटा होता है। यह मछलियों को काटने के लिये तो पर्याप्त है लेकिन मानवों को काटना उनके लिये कठिन होता है। अक्सर अगर वे काट भी लें तो विष का प्रवाह नहीं करते। फिर भी उनके विष के कारण वैज्ञानिक यह सलाह देते हैं कि समुद्री सर्पों के साथ बहुत ही सावधानी बर्ती जाये। कुछ समुद्री सर्प ऐसे भी हैं जो क्रोधित होकर डसने की कोशिश करें।
सभी सरीसृपों (रेप्टाइलों) की तरह समुद्री सर्पों के भी फेफड़े होते हैं और उन्हें साँस लेने के लिये समुद्र की सतह पर आना पड़ता है। लेकिन उनके फेफड़े उनके शरीरों के हिसाब से बहुत बड़े होते हैं और वे एक से दो घंटों के लिये साँस रोक सकते हैं। कुछ तो साँस भरकर समुद्र के फ़र्श पर जाकर सो भी जाते हैं। कई समुद्री सर्पों में कुछ हद तक अपनी त्वचा से पानी में घुले हुए आक्सीजन को खीचने की क्षमता होती है जो उन्हें अधिक देर तक श्वास रोकने देती है।
पेलामिस प्लातूरा
पेलामिस प्लातूरा (Pelamis platura) या पीतोदर समुद्री सर्प (yellow-bellied sea snake) एक विषैला समुद्री सर्प है जो अटलांटिक महासागर छोड़कर विश्व के हर अन्य समुद्री क्षेत्र के गरम भागों में पाया जाता है। इसका जन्म व रहन-सहन पूरी तरह खुले समुद्र में होता है और इसे धरती पर आने की न तो कोई आवश्यकता होती है और न ही इसका शरीर किसी भी तरह धरती पर रहने के लिये अनुकूल है।
पेलामिस प्लातूरा साँपों के रंग भिन्न होते हैं लेकिन एक साँप हमेशा दो रंगों का होता है। शरीर का ऊपरी भाग काला और निचला भाग पीला या भूरा होता है। नरों की लम्बाई ७२ सेमी (२८ इंच) तक और मादाओं की ८८ सेमी (३५ इंच) तक होती है। इनके बच्चे कम-गहराई के क्षेत्रों में जन्मतें हैं। यह साँप अपनी पूरी ज़िन्दगी समुद्र में व्यतीत करता है और धरती पर लाचार हो जाता है। हालांकि यह सर्प विषौला है और मछलियों का शिकार उन्हें डस कर करता है, फिर भी यह मनुष्यों से कतराता है और आज तक इनके डसे जाने के कारण किसी भी व्यक्ति की मौत की जानकारी नहीं है।
जर्मनी में संस्कृत
जर्मनी में वर्ष 1800 में विलियम जोस ने प्राचीन भारत के प्रसिद्ध कवि कालीदास द्वारा लिखित अभिज्ञान शाकुंतलम का जर्मन भाषा में अनुवाद किया था। तब से वहाँ के लोगों में संस्कृत भाषा के प्रति रुचि बढ़ी है। जर्मन भाषाविद इस बात से भी संस्कृत सीखने के लिए प्रोत्साहित हुए हैं कि लातिन भाषा और संस्कृत में कई समानताएँ पाई गई हैं और यह शोध का विषय है।
जर्मनी में कई दशकों से निम्न निखित शिक्षा संस्थाओं में संस्कृत का अध्ययन हो रहा है:
जर्मनी में संस्कृत पढ़ने वाले सभी छात्र मूल रूप से जर्मन हैं। छात्रों की संख्या की कुल संख्या चालीस के आसपास है। हाल के वर्षों में जर्मनी हिन्दी भाषा सीखने वालों की संख्या बढ़ी है जबकि संस्कृत पढ़ने में लोगी की रुचि में कमी देखी गई है। किसी समय पर यह संस्कृत छात्रों की संख्या सौ के आसपास हुआ करती थी।
अस्तोला द्वीप
अस्तोला (استولا) या सतदीप (अर्थ: सात पहाड़ियों वाला द्वीप) या हफ़्त तलार (ہفت تلار) पाकिस्तान के बलोचिस्तान प्रान्त के मकरान तट से २५ किमी (१६ मील) दूर अरब सागर में स्थित एक द्वीप है। इस पर कोई स्थाई आबादी नहीं है और यह पास के पसनी नामक क़स्बे व बंदरगाह से लगभग ५ घंटों में पहुँचा जा सकता है। प्रशासनिक नज़र से यह बलोचिस्तान के ग्वादर ज़िले में पड़ता है। आबादी न होने के कारण यहाँ प्रकृति का राज है और कई पक्षी व जानवर यहाँ रहते हैं।
अस्तोला द्वीप एक ढलान वाले पठार का बना हुआ है जिसपर सात पहाड़ी टीले हैं। वातावरण शुष्क होने के कारण पौधे व पेड़ कम हैं। द्वीप का दक्षिणी छोर धीमी ढलान से समुद्र-तल तक आता है जबकि उत्तरी छोर पर अचानक गहरी खाई के बाद समुद्र है। अस्तोला पाकिस्तान का सबसे बड़ा समुद्री द्वीप है। यह ६.७ किमी (४.२ मील) लम्बा और २.३ किमी (१.४ मील) चौड़ा है। इसका क्षेत्रफल लगभग ६.७ वर्ग किमी (२.६ वर्ग मील) है।
अस्तोला को प्राचीन काल में सतद्वीप बुलाया जाता था जो इसके सात टिलों पर आधारित नाम है। यहाँ काली का एक प्राचीन मंदिर है जो हिन्दुओं के लिए तीर्थ है लेकिन वर्तमान काल में यह खंडहर बन चुका है। द्वीप पर एक छोटी मस्जिद भी है जिसे अनुकूल मौसम में यहाँ पसनी से मछली पकड़ने आये मछुआरे प्रयोग करते हैं।
बिग बॉस 2
बिग बॉस 2 भारतीय वास्तविक कार्यक्रम है जो बिग बॉस का दूसरा संस्करण है। इसका प्रसारण 21 अगस्त 2008 से कलर्स चैनल पर शुरू हुआ। इसके प्रस्तोता अरशद वारसी थे। इसमें कुल 14 प्रतिभागी इसके घर में गए थे। इसमें उन्हें कुल 98 दिन रहना होता है।
30 दिन के बाद बिग बॉस के घर में 15वें व्यक्ति डायना हेडन का प्रवेश होता है। यह कार्यक्रम कुल 98 दिन तक चलता है और 22 नवम्बर 2008 को समाप्त हो जाता है। इसमें आशुतोष कौशिक विजेता घोषित किए जाते हैं और उन्हें उपहार स्वरूप ₹1 करोड़ रूपये दिये जाते हैं। इसके दूसरे स्थान में राजा चौधरी आते हैं। राहुल महाजन को इस कार्यक्रम में बड़ा दिलवाला चुना जाता है और उन्हें एक कार मिलता है।
बिग बॉस 3
बिग बॉस 3 भारतीय वास्तविक कार्यक्रम है, जो बिग बॉस का तीसरा संस्करण है और इसका प्रसारण 4 अक्टूबर 2009 से कलर्स पर शुरू हुआ। इसके प्रस्तोता अमिताभ बच्चन थे। यह कुल 84 दिन तक चला और 26 दिसम्बर 2009 को समाप्त हुआ। इसमें विन्दु दारा सिंह विजेता बने और प्रवेश राणा दूसरे स्थान पर रहे। वहीं पूनम ढिल्लों तीसरे स्थान पर रहीं। विन्दु को इनाम में ₹1 करोड़ रुपये मिले।
बिग बॉस 4
बिग बॉस 4 भारतीय वास्तविक कार्यक्रम है, जो बिग बॉस का चौथा संस्करण है। इसका प्रसारण 3 अक्टूबर 2010 से कलर्स पर शुरू हुआ। यह इसके पिछले तीन संस्करणों में सबसे अधिक समय तक चला और 8 जनवरी 2011 को समाप्त हुआ। इसके प्रस्तोता सलमान खान थे।
इसमें कुल 14 प्रतिभागियों ने हिस्सा लिया था। जो मुंबई के पूर्व में 100 किलोमीटर दूर एक घर में रह रहे थे। यह कुल 96 दिन तक घर में कुल 32 कैमरे के देख रेख में थे। इसमें से अश्मित पटेल, डॉली बिंद्रा, श्वेता तिवारी और द ग्रेट खली ही अंतिम तक पहुँच पाये। इसमें श्वेता तिवारी विजेता चुनी गई और उन्हें इनाम में ₹1 करोड़ रुपये मिले। उनके साथ द ग्रेट खली दूसरे स्थान पर रहे।
बिग बॉस 6
बिग बॉस 6 भारतीय वास्तविक कार्यक्रम है, जो बिग बॉस का छठवाँ संस्करण है। इसका प्रसारण 7 अक्टूबर 2012 से कलर्स पर शुरू हुआ। इसमें सलमान खान प्रस्तोता थे। इसमें इनाम की राशि ₹1 करोड़ से घट कर ₹50 लाख हो गई। इसमें उर्वशी ढोलकिया को 12 जनवरी 2013 को विजेता घोषित कर दिया गया। इमाम सिद्दीकी इसमें दूसरे स्थान पर रहे।
निरहुआ
बिग बॉस 7
बिग बॉस 7 भारतीय वास्तविक कार्यक्रम है, जो बिग बॉस का 7वां संस्करण है। यह 15 सितम्बर 2013 से कलर्स पर शुरू हुआ। इसमें सलमान खान प्रस्तोता थे। वे इससे पहले भी बिग बॉस के पिछले तीन संस्करण में प्रस्तोता रह चुके हैं। यह कार्यक्रम कुल 15 सप्ताह (104 दिन) तक चला और 28 दिसम्बर 2013 को समाप्त हुआ। यह कार्यक्रम 15 सितम्बर से हर दिन रात को 9 बजे प्रसारित होता था।
इसमें गौहर खान को विजेता घोषित किया गया और तनिशा मुखर्जी दूसरे स्थान पर रहीं।
बिग बॉस का यह घर दो अलग अलग विषय में बना हुआ है। जिसमें एक भाग को स्वर्ग और दूसरे भाग को नर्क कहते हैं। स्वर्ग वाला हिस्सा बहुत अच्छा होता है और बहुत आराम से रहने लायक होता है। वहीं नर्क में बहता हुआ पानी और कई तरह की परेशानी होती है। इसके बारे में घर के रहने वालों को शुरुवात के ही रात को पता चलता है। इसमें किसी भी सीमा के उस पार जाने की अनुमति नहीं होती है और केवल खाना आदि सामान ही एक दूसरे को वे लोग भेज सकते हैं। 31 दिन के बाद नर्क वाला हिस्सा हटा दिया गया और सभी घर के लोग स्वर्ग वाले हिस्से में आ गए।
इसका प्रसारण भारत में कलर्स पर 15 सितम्बर 2013 से शुरू हुआ। वहीं इसका प्रसारण पाकिस्तान में अरे डिजिटल पर 21 सितम्बर 2013 व ब्रिटेन में इसका प्रसारण 15 सितम्बर 2013 से शुरू हुआ।
हवन (धारावाहिक)
हवन भारतीय हिन्दी धारावाहिक है, जिसका प्रसारण कलर्स पर 26 सितम्बर 2011 से शुरू हुआ और 30 मार्च 2012 तक चला। यह सोमवार से शुक्रवार शाम को प्रसारित होता था। इसका निर्माण राजन शाही ने किया है।
ऐसे करो ना विदा
ऐसे करो ना विदा भारतीय हिन्दी धारावाहिक है, जिसका प्रसारण कलर्स पर 15 फरवरी 2010 से 1 अक्टूबर 2010 तक हुआ। इसमें मुख्य भूमिका में आस्था चौधरी और अनस राशिद हैं।
रेवा एक गाँव की सीधी साधी लड़की रहती है, जिसकी कुछ दिनों में शादी होने वाली रहती है। लेकिन राजकुमार आर्यमान उसका बलात्कार कर लेता है। जब इस बात का पता रानी को चलता है तो वह अपने बड़े पुत्र राजकुमार यशवर्धन से रेवा का विवाह करा देती है। रेवा उस परिवार में रहने की कोशिश करती है और यशवर्धन भी अपनी पत्नी में अपने लिए प्यार जगाने और उसका विश्वास जीतने का प्रयास करता है।
अग्निपरीक्षा जीवन की - गंगा
अग्निपरीक्षा जीवन की - गंगा भारतीय हिन्दी धारावाहिक है, जिसका प्रसारण 15 फरवरी 2010 से 3 सितम्बर 2010 तक कलर्स पर हुआ। इसका निर्देशन यश चौहान ने किया है। इसमें मुख्य किरदार में जयश्री सोनी और विवियन डीसेना हैं।
कॉमेडी नाइट्स लाइव
कॉमेडी नाइट्स लाइव भारतीय हिन्दी हास्य कार्यक्रम है, जिसका प्रसारण 31 जनवरी 2016 से कलर्स पर शुरू हुआ है। यह इससे पहले दे रहे कार्यक्रम कॉमेडी नाइट्स विद कपिल के कार्यक्रम के स्थान पर केवल नाम बदल कर दिखाया जा रहा है। इससे पहले कपिल शर्मा कलर्स द्वारा इस तरह के कार्यक्रम "कॉमेडी नाइट्स बचाओ" को शुरू करने के कारण और बन्द न करने के कारण अपने कार्यक्रम को बन्द करने का निर्णय लिया।
kanhaiya Kumar ==कलाकार==
एक खिलाड़ी एक हसीना
एक खिलाड़ी एक हसीना के शीर्षक से निम्न लेख हैं।
एक खिलाड़ी एक हसीना (फ़िल्म)
एक खिलाड़ी एक हसीना भारतीय हिन्दी फिल्म है, जिसका निर्देशन सुपर्ण वर्मा ने किया है। इसका प्रदर्शन 18 नवम्बर 2005 को सिनेमाघरों में किया गया था।
एक खिलाड़ी एक हसीना दो लोगों अर्जुन और उसके दोस्त रोहित पर आधारित है। सिकंदर डॉन के करोड़ों रुपयों को ले कर भाग जाता है। उससे पहले वह रोहित को मार देता है। अर्जुन दूसरे शहर भाग जाता है। इसके बाद अर्जुन अपना एक दल तैयार करता है। पहले अर्जुन का यह योजना पैसे के लिए लग रहा था। पर बाद में पता चलता है कि यह उसके दोस्त रोहित का बदला लेने के लिए था। जिसे जहाँगीर का व्यक्ति मार देता है। इस फिल्म के अंत में यह दिखाया जाता है कि जहाँगीर के पास एक रिमोट है जो अर्जुन और उसके दोस्तों के विमान में लगे बम का है। लेकिन यह नहीं दिखाया जाता है कि वह विमान को उड़ाया या नहीं।
महामाया मंदिर
महामाया मन्दिर, कई स्थानों पर हैं, जिनमें से प्रमुख हैं-
महामाया मंदिर अम्बिकापुर
सरगुजा जिले के मुख्यालय अम्बिकापुर के पूर्वी पहाडी पर प्राचिन महामाया देवी का मंदिर स्थित है। इन्ही महामाया या अम्बिका देवी के नाम पर जिला मुख्यालय का नामकरण अम्बिकापुर हुआ। एक मान्यता के अनुसार अम्बिकापुर स्थित महामाया मन्दिर में महामाया देवी का धड़ स्थित है। इनका सिर बिलासपुर जिले के रतनपुर के महामाया मन्दिर में है। इस मन्दिर का निर्माण महामाया रघुनाथ शरण सिंह देव ने कराया था। चैत्र व शारदीय नवरात्र में विशेष रूप अनगिनत भक्त इस मंदिर में जाकर पूजा अर्चना करते है।
चेन्नकेशव मन्दिर
चिन्नकेशव मन्दिर, कर्नाटक के बेलूर (बेलुरु]] में स्थित है।
राष्ट्रीय प्रोद्योगिकी संस्थान, मणिपुर
राष्ट्रीय प्रोद्योगिकी संस्थान, मणिपुर इम्फाल में स्थित राष्ट्रीय महत्व का संस्थान है। यह भारत के 30 राष्ट्रीय प्रौद्योगिकी संस्थानों में से एक है। इसे 'एनआईटी मणिपुर' के नाम से भी जाना जाता है। इस संस्थान में शिक्षण कार्य सन २०१० से शासकीय पॉलीटेक्निक के कैम्पस में आरम्भ हुआ।
यह भारत के 30 एनआईटी संस्थान में से एक है। इसके लिए पैसा मानव संसाधन विकास मंत्रालय देता है। इसका निर्माण 2010 में मानव संसाधन विकास मंत्रालय ने किया था।
माहिष्मती
माहिष्मती प्राचीन भारत की एक नगरी थी जिसका उल्लेख महाभारत तथा दीर्घनिकाय सहित अनेक ग्रन्थों में हुआ है। अवन्ति महाजनपद के दक्षिणी भाग में यह सबसे महत्वपूर्ण नगरी थी। बाद में यह अनूप महाजनपद की राजधानी भी रही। भारतीय प्राचीन साहित्य में माहिष्मती नगर के बारे में कई सन्दर्भ दिये गये हैं, लेकिन इसकी सही स्थिति पर मतैक्य नहीं है।
एक मान्यता यह है कि माहिष्मती वर्तमान समय के मध्य प्रदेश में नर्मदा नदी के तट पर स्थित माहेश्वर नगर और उसके आस पास के क्षेत्र तक फैली थी। कहा जाता है कि यह नगरी १४ योजन की थी और पांडवकालीन शिव मंदिर वाला गाँव चोली (तहसील महेश्वर, जिला खरगोन, मध्यप्रदेश) तक फैली हुई थी। माहेश्वर के समीप ही नर्मदा नदी के तट पर स्थित नगर मंडलेश्वर में आदि शंकराचार्य और मंडन मिश्र के मध्य विश्व प्रसिद्ध शास्त्रार्थ हुआ था | उक्त स्थान वर्तमान में छप्पन देव मंदिर कहलाता है। माहिष्मती नामक नगर की स्थापना नर्मदा नदी के किनारे हैहय वंश के राजा 'महिएतम' ने की थी। कार्त्तवीर्य अर्जुन (सहस्रबाहु) हैहय वंश का प्रतापी राजा हुआ करता था।
उज्जयिनी और प्रतिष्ठान को जोड़ने वाले मार्ग पर स्थित दो सम्भावित स्थान तारंकित किये गये हैं जिनके प्राचीन माहिष्मती होने की प्रबल सम्भावना है। " width="350" height="350" zoom="6" longitude="75" latitude="22">माहिष्मती नगर के बारे में कुछ धारणाएं निम्नलिखित हैं।2015 व 2017 में आयी फ़िल्में तथा में इस नगर की ही कहानी दर्शाई गयी है।
देव जोशी
देव जोशी एक भारतीय टेलीविज़न अभिनेता हैं| उन्होंने अपने करियर की शुरुआत बालवीर शो से की थी. वह इसी नाम से बच्चों में काफी पोपुलर भी हैं. यह शो सब टीवी पर प्रसारित किया जाता था. वह इसके दूसरे सीजन बालवीर रिटर्न्स में भी नजर आये थे.
देव जोशी का जन्म 28 नवम्बर 2000 को अहमदाबाद में हुआ था. उन्होंने अपनी प्रारंभिक शिक्षा अहमदाबाद और मुंबई से प्राप्त की. देव जोशी को बचपन से एक्टिंग का बहुत शौक था इसके लिए वह मुंबई आ गए. मुम्बई में ऑडिशन देने के दौरान उन्हें 2012 में बालवीर के लिए सेलेक्ट कर लिया गया. वह इस शो में मुख्य किरदार बालवीर के रूप में नजर आये थे. इस शो से देव को खूब प्रसिद्धी हासिल हुई और यह शो 1111 एपिसोड तक चला.
2019 में एक बार फिर सब टीवी ने बालवीर रिटर्न्स को लांच किया, इसमें भी उन्होंने बालवीर का किरदार निभाया. इस शो में उनके साथ वंश सायानी भी नजर आये.
उषस्
उषस् (उषा) एक वैदिक देवी हैं। संस्कृत में, उषस् का मतलब "उदय" है। ऋग्वेद में, वह एक युवा स्त्री है जो स्वर्णिम रथ से आकाशमार्ग पर यात्रा करती है।
दल्हेड़ी
दल्हेड़ी (Dalheri) भारत के उत्तर प्रदेश राज्य के सहारनपुर ज़िले की रामपुर मनिहारान तहसील में स्थित एक गाँव है।
वीरो की भूमि गांव दल्हेड़ी बाबा मोहन सिंह पुंडीर जी के द्वारा लगभग ५०० साल पहले बसाया गया था। श्री मोहन सिंह जी श्री महेश सिंह पुंडीर (गांव महेशपुर) के छोटे भाई थे। बाबा मोहन सिंह पुंडीर जी ने सभी आवश्यक सुविधाओ के साथ गांव की स्थापना की थी। उन्होंने अलग अलग जाती के लोगो को हर सुविधा के साथ गांव में बसाया। गांव चार कालोनी भोजा, फुंसिया, ख़ांडू, और चूहड़ में विभाजित है। जो चार भाई और बाबा मोहन सिंह पुंडीर जी के पुत्र थे।
सहारनपुर से गांव ३३ किमी दुरी पर है। मुजफ्फरनगर से ४४ किमी और शामली से ४८ किमी दुरी पर है। हरयाणा के नजदीकी जिले करनाल और यमुनानगर क्रमस ७७ किमी और ६५ किमी दुरी पर है। देहरादून और हरिद्वार १०२ किमी और ८० किमी पर है। राजधानी दिल्ली से गांव १५६ किमी दुरी पर पड़ता है। अन्य महानगर चंडीगढ़ १६५ किमी , मुम्बई १५८६ किमी , कोलकाता १६१५ किमी , चेन्नई २३१७ किमी दुरी पर है। गांव दो राष्टीय राजमार्ग जिनके बिच की दुरी २.५ किमी जहां पर गांव बसा हुआ है। इसलिए यातायात की सुविधा भी अच्छी है। गांव से ननोता रेलवे स्टेसन ७ किमी पर रामपुर मनिहारान रेलवे स्टेसन १० किमी पर और देववृंद रेलवे स्टेसन १८ किमी दुरी पर है। हवाई यातायात सरसावा ४९ किमी और देहरादून से है।
गांव में लगभग सभी जाती के लोग निवास करते हैं। गांव में पुंडीर राजपूत बहुताय में है जो जनसंख्या का लगभग ५०% है जिनका सभी जाती के लोगो से प्रेम भाव है। गांव के कुछ परिवार औसत से बहुत आमिर है, लेकिन ज्यादातर परिवार मध्यम वर्गीय है।
गांव दल्हेड़ी ७६३ परिवार का बड़ा गांव है। गांव में हिन्दू (९५%) और मुस्लिम (५%) दोनों धर्म के लोग रहते हैं। दल्हेड़ी गांव की जनसंख्या २०११ की जनगणना के अनुसार ४८५० है, जिनमें से २,५६७ पुरुष और २,२८४ महिलाएं हैं। 0-६ साल की उम्र के बच्चों की जनसंख्या ६८३ जो गांव की कुल आबादी का १४.०८% है। गांव की औसत लिंग अनुपात ८९० है , जो उत्तर प्रदेश राज्य के औसत ९१२ से कम है, जनगणना के अनुसार दल्हेड़ी गांव का बाल लिंग अनुपात ७८३, उत्तर प्रदेश के औसत ९०२ से कम है। अनुसूचित जाति (एससी) गांव में कुल आबादी का २३.६५% है।{
हिंदी भाषा मुख्य भाषा है। संस्कृत, पंजाबी और उर्दू भी अल्पतम में बोली जाती है।
गांव के मुख्य त्यौहार होली, दीपावली, दशहरा, रक्षा बंधन, भैया दूज है। कुछ त्यौहार जैसे होइ अष्टमी, शिव रात्रि, रविदास जयंती, आदि अन्य त्यौहार हैं।
मुख्य रूप से कृषि, शिक्षण, खुद के व्यवसाय पर निर्भर है। लोग सरकारी, अर्ध सरकारी और गैर सरकारी क्षेत्र में भी बहुतायत में है। मुख्य व्यवसाय कृषि है।
दल्हेड़ी गांव की उच्च साक्षरता दर है। जो २०११ की जनगणना के अनुसार उत्तेर प्रदेश की साक्षरता दर ६७.६८% की तुलना में ७३.३९% थी। दल्हेड़ी में पुरुष साक्षरता ८१.६३% थी, जबकि महिला साक्षरता दर ६४.२६ थी। गांव में एक इण्टर कालेज एक जूनियर हाई स्कुल और दो गुरुकुल है।
शिव मंदिर, काली माता मंदिर, भुमिया खेड़ा, गोगा जी महड़ी, बाबा बिसम्बर नाथ मंदिर, गोरा मंदिर, गुरु रविदास मंदिर, गुरुकुल आदि।
वीर दास
वीर दास (जन्म ३१ मई १९७९) में हुआ था ये एक भारतीय बॉलीवुड फ़िल्म अभिनेता है। इन्होंने अपने फ़िल्मी कैरियर की शुरुआत २००७ में की थी।  वीर दास एक "मंच पर कॉमेडी करने वाले हास्य कलाकार" है। साल २०१३ में गो गोवा गोन २०१४ में शादी के साइड इफेक्ट जैसी फ़िल्मों में काम किया है। इनके अलावा ये टेलीविजन कार्यक्रमों में भी काम कर चूके है।  साल २०१६ में इन्होंने वयस्क एवं हास्य फ़िल्म मस्तीज़ादे फ़िल्म में भी अभिनय किया है फ़िल्म में तुषार कपूर एवं सन्नी लियोन भी है।
वीर दास का जन्म १९७९ में देहरादून उत्तराखण्ड में हुआ था। और फिर ये अफ्रीका में रहने लगे थे , इन्होंने अपनी शिक्षा "इंडियन लैंग्वेज स्कूल" से की थी। इन्होंने बैचलर की डिग्री नोक्स कॉलेज इल्लीनोज़ से अर्थशास्त्र में प्राप्त की थी। इसके बाद इन्होंने हरवाद विश्वविद्यालय जॉइन करदी थी। इन्होंने अक्टूबर २०१४ में "शिवानी माथुर" से विवाह कर दिया था।
परावर्तन (भौतिकी)
जब कोई किरण एक तल से दुसरे तल कि ओर जाता हो तो वह कर्तिया तल से टकरा कर वापस उसी मध्यम मे वापस लोट जता हो तो उसे परावर्तित किरण कहते हे  जब कोई तरंग (प्रकाश, ध्वनि आदि) दो माध्यमों के मिलन-तल पर आकर उसी माध्यम में लौट जाता है (दूसरे माध्यम में नहीं जाता), तो इसे उस तरंग का परावर्तन (रिफ्लेशन) कहते हैं। सामान्य जीवन में प्रकाश, ध्वनि और जल तरंगों का परावर्तन सर्वत्र देखने को मिल जाता है। दर्पण में हम जो अपनी छवि देखते हैं वह प्रकाश के परावर्तन के कारण उत्पन्न होती है। विद्युतचुम्बकीय तरंगों का भी परावर्तन परावर्तन होता है।
ध्वनिविज्ञान में, ध्वनि के परावर्तन के कारण प्रतिध्वनि सुनाई पड़ती है जो सोनार में उपयोग में लायी जाती है। भूविज्ञान में भूकम्प तरंगों के अध्ययन में परावर्तन उपयोगी है। रेडियो प्रसारण तथा राडार के लिये अत्युच्च आवृत्ति (VHF) एवं इससे भी अधिक आवृत्तियों का परावर्तन महत्वपूर्ण है।
1. आपतित किरण, परावर्तित किरण, अभिलंब तीनों एक ही तल में होते हैं।
2. आपतन कोण (i) तथा परावर्तन कोण (r) दोनों बराबर होते है।
चन्द्रकान्त बक्षी
चन्द्रकान्त केशवलाल बक्षी (१९३२ - २००६) गुजराती साहित्यकार थे।
द मिराज, लास वेगास
द मिराज ३०४४ कमरों वाला पोलेनएसियन शैली में बना एक कसीनो-रिज़ॉर्ट है जो कि संयुक्त राज्य अमेरिका के नेवादा में राज्य पॅरडाइस शहर के लास वेगास स्ट्रीप में स्थित है। इस रिज़ॉर्ट का निर्माण स्टीव विन द्वारा किया गया और वर्तमान में यह एम जी एम रिज़ॉर्ट्स इंटरनॅशनल की परिसम्पति है जो इसका संचालन भी करता है।
इस रिज़ॉर्ट के सामने स्थित मार्की साइन दुनिया भर का सबसे बड़ा मार्की साइन है। यह रिज़ॉर्ट एक फ्री ट्राम सेवा के द्वारा होटेल के उत्तर में स्थित ट्रेजर आइलॅंड होटेल एंड कसीनो से जुड़ा हुआ है।
स्टीव विन के इस रिज़ॉर्ट को जोवल बर्ग्मन द्वारा डिज़ाइन किया गया था। इसका उद्घाटन २२ नवंबर १९८९ को किया गया और यह अपनी तरह का पहला कसीनो- रिज़ॉर्ट था जिसके निर्माण के लिए वॉल स्ट्रीट में जारी किए गये जंक बॉंड्स के ज़रिए पैसा जुटाया गया। जिस जगह पर यह बना हुआ है वहाँ पहले भी कास्टवेस और रेड रूसटर नाइट क्लब जैसे मशहूर मनोरंजन क्लब चलाये जा चुके थे।
द मिराज अपने समय का सबसे अधिक निर्माण लागत (६३० मिलियन डालर)से बना हुआ कसीनो - रिज़ॉर्ट है। इसकी विशिष्ट पहचान वाले सुनहले खिड़कियों में असली सोने के कण लगाए गये हैं।
इस रिज़ॉर्ट का निर्माण इस कारण से भी उल्
लेखनीय है क्यूंकी इसके द्वारा स्टीव विन ने लास वेगास के रिज़ॉर्ट का एक नया मानदंड स्थापित किया और इसी कारण से उन्हे आधुनिक लास वेगास का पिता भी माना जाता है। द मिराज के उद्घाटन के समय लास वेगास एक बुरे दौर से गुजर रहा था और पर्यटकों की संख्या कम होती जा रही थी। इसका एक बड़ा कारण था न्यू जेर्सी राज्य द्वारा जुए को वैधानिक मान्यता देना| इस कदम के बाद पर्यटकों (खास तौर पर पूर्वी तट के) का झुकाव अट्लॅंटिक सिटी के कसीनो की तरफ बढ़ने लगा था। उस समय लास वेगास की छवि इस कदर खराब हो चुकी थी कि पर्यटक यहाँ आना फॅशन्ब्ल नहीं मानते थे। इस लिए समय की माँग थी कि कसीनो उद्योग के बदतर हालत को सुधारने के लिए नये चमक दमक वाले कसीनो बनाया जाएँ और द मिराज इस का बेहतरीन नमूना है। जिस समय यह शुरू हुआ उस समय यह सभी टेबल गेम्स की हर वक्त निगरानी के लिए तैनात कैमरों वाला पहला कसीनो था।
सोनार
सोना (स्वर्ण) चाँदी तथा अन्य बहुमूल्य धातुओं से आभूषण आदि बनाने का कार्य करने वाले और सोने-चाँदी, बहुमूल्य रत्नों के व्यापार करने वाले तथा गहना गिरवी रखकर ब्याज पर पैसा देने वाले को सोनार कहते हैं। भारत में सोनार "वैश्य बनिया" पोद्दार की उपजातियों में से एक है। 'सोनार' को सेठ,मारवाड़ी, साहूकार, स्वर्णकार, सर्राफ, भामाशाह, सोनी, जौहरी, सुनार और लाला भी कहते हैं। दूसरे देशों में भी सोनार होते हैं जिन्हें अलग-अलग नामों से जाना जाता है।
ये सोने-चाँदी के फैंसी आभूषण के निर्माता एवम् विक्रेता होते हैं। आभूषणों का निर्माण और बिक्री करना इनका पारम्परिक कार्य है। तथा यह दूसरे के पुराने सोने चांदी के जेवर की खरीदारी भी करते हैं और उनका सही मूल्य लगाकर ग्राहकों के जेवर के पैसे दे देते हैं
सोनार जातियाँ मुख्य रूप से बिहार, उत्तर प्रदेश, झारखण्ड और पश्चिम बंगाल के कुछ क्षेत्रों में पायी जाती है। भारत के अन्य क्षेत्रों में भी सोनार की उपस्थिती देखी जा सकती है।भारत के मध्य भाग मे भी सुनार बहुतायात मे है
सोनार (तकनीक)
सोनार (Sonar) एक तकनीक है जो नौचालन, जल के अन्दर संचार करने तथा जल के अन्दर या सतह पर वस्तुओं का पता करने के लिये ध्वनि संचरण का उपयोग करती है। अंग्रेजी का 'सोनार' शब्द मूलतः SOund Navigation And Ranging का संक्षिप्त रूप है।  के लिए एक ही दिन बाद ही यह सब तो वह है कि
सोमेश्वर (बहुविकल्पी)
Someshwara or its variant spellings "Someshwar", "Someshvara" and "Someshvar" may refer to:व्यक्तिमंदिरस्थान
पीत विषाणु
पीत विषाणु () फ़्लैविविरिडेई विषाणु परिवार "" के विषाणुओं की एक जाति है। इस प्राजाति में पश्चिमी नील विषाणु (), डेंगी विषाणु, टिक-बॉर्न मेनिनगो इंसेफ़लाइटिस विषाणु (), पीत जवर विषाणु, ज़ीका विषाणु और कई अन्य विषाणु होते हैं जो इंसेफ़लाईटिस, दिमागी बुखार जैसी खतरनाक बीमारियों का कारण बनते हैं।
पीत विषाणु का नाम पीलिया या पीत ज्वर के विषाणू के नाम से पडा है जो कि इसी विषाणू परिवार का सदस्य है। पीत का संस्कृत में अर्थ "पीला" होता है। लैटिन भाषा में "फ़्लैवी" का अर्थ पीला होता है। इसी नाम से इसका जैविक नाम फ़्लैविवायरस पडा। इसका नाम पीले रंग से इसलिये जुडा हुआ है क्योंकि इसके शिकार पीली जान्डिस से पीडित होते हैं।
फ़्लैवीवायरस में कई प्रकार की समानताएँ होती हैं: समान आकार (40–65 नैमी), समरूपता (घिरे हुए, विंशतिफलक न्युक्लियोकैप्सिड), न्यूक्लीक एसिड (पॉजिटिव सेन्स, एकल फँसा हुआ आरएनए लगभग 10,000–11,000 क्षार), और माइक्रोस्कोप में दृष्यता।
इनमें से अधिकांश विषाणु संक्रमित संधिपादों ("arthropod") जैसे मच्छर इत्यादि के काटने से फैलती हैं। संधिपादों से फ़ैलने के कारण इन विषाणुओं को संधिविषाणु ("arboviruses") भी कहते हैं। अर्थ्रोपॉड यूनानी भाषा का शब्द है जो "अर्थ्रो" (अर्थात संधि या जोड़) और "पॉड" यानि पैर से मिलकर बना है। अर्बोवायरस का अर्थ है अर्थ्रोपॉड जनित विषाणु जो कि इस परिभाषा के शब्दों के प्रथम अक्षरों से मिलकर बना है। (arthro borne viruses)
इस विषाणु से संक्रमण का एक और जरिया है संक्रमित जानवरों व उनकी लाशों को छूना, संक्रमित खून से संपर्क, संक्रमित माँ से नवजात बच्चे को, संक्रमित जानवर के दूध पीने से इत्यादि। हालांकि ये विषाणु मानवों में सबसे ज्यादा संधिपादों के काटने से फैलते हैं।
समूह: ssRNA(+) पीतविषाणु लगभग ५० नैनोमीटर के व्यास के खोल या कवच में घिरा होता है। आकार में यह विंशतिफलक या गोलाकार होता है। जीनोम लंबाई में १०-११केबी के रेखीय और अखण्ड होते हैं।
पीत ज्वर का सबसे सफ़लतम टीका या दवाई पीत ज्वर 17डी टीका, 1937 में बनाया गया था। इस दवा ने महामारी को रोकने में महत्वपूर्ण भूमिका निभाई। जापानी इंसेफ़लाइटिस और अष्टपाद-जनित इंसेफ़लाइटिस विषाणु को मारने की प्रभावकारी दवा/टीका बीसवीं शताब्दी के मध्य तक बना ली गई थी। पहले की दवा के दुष्प्रभावों की वजह से दूसरे पीढी की जापानी इंसेफ़लाइटिस की दवा बनाई गई जो ज्यादा सफल रही। इनका एशिया के विशाल जनसंख्या का इस खतरनाक बीमारी से निपटने में व्यापक इस्तेमाल किया जाता है। 95 प्रतिशत लोगों में टीकाकरण के 10 दिन के बाद इसका असर शुरू होता है और कम से कम 10 वर्ष तक रहता है (81 प्रतिशत मरीज़ों में प्रतिरक्षा 30 साल के बाद तक भी रही)। डब्‍ल्‍यूएचओ स्‍थानिक क्षेत्रों में लोगों को जन्‍म के 9वें और 12 महीनें के बीच नित्‍य टीकाकरण की सिफारिश करता है। 2013 में विश्‍व स्‍वास्‍थ्‍य संगठन ने कहा था ‘पीत ज्‍वर रोग के खिलाफ आजीवन प्रतिरक्षा के लिए टीकाकरण की एक खुराक ही काफी होती है’। विश्वभर में घूमने वाले एडीज मच्छरों की वजह से सालाना लाखों लोग खतरनाक डेंगू के शिकार हो जाते हैं। चूंकि मच्छरों की अनगिनत संख्या पर नियंत्रण मुश्किल है इसलिये डेंगू से बचाव की विभिन्न दवाएँ अपने विकास के विभिन्न चरणों में हैं।
गणेश वासुदेव जोशी
गणेश वासुदेव जोशी (जुलाई २०, १८२८ - जुलाई २५, १८८०) महाराष्ट्र के समाजसुधारक तथा सामाजिक कार्यकर्ता थे। उनके द्वारा किए गए सार्वजनिक कार्यों के कारण उनको 'सार्वजनिक काका' ही कहा जाने लगा था। भारत में 'स्वदेशी' का विचार सबसे पहले उन्होने ही प्रस्तुत किया था। न्यायमूर्ति रानडे के साथ मंत्रणा कर सार्वजनिक काका ने १८७२ में स्वदेशी आंदोलन का श्रीगणेश किया था।
उन्होंने 'देशी व्यापारोत्तेजक मंडल" की स्थापना कर स्याही, साबुन, मोमबत्ती, छाते आदि स्वदेशी वस्तुओं का उत्पादन करने को प्रोत्साहन दिया था। इसके लिए स्वयं आर्थिक हानि भी सही थी। इस स्वदेशी माल की बिक्री के लिए सहकारिता के सिद्धांत पर आधारित पुणे, सातारा, नागपूर, मुंबई, सुरत आदि स्थानों पर दुकाने प्रारंभ करने के लिए प्रोत्साहित किया था। स्वदेशी वस्तुओं की प्रदर्शनियां भी आयोजित की। उन्हीं के प्रयत्नों से आगरा में कॉटन मिल शुरु की गई थी।
१२ जनवरी १८७२ को उन्होंने खादी उपयोग में लाने की शपथ ली थी और उसे आजीवन निभाया। खादी का उपयोग कर उसका प्रचार-प्रसार करनेवाले वे पहले दृष्टा देशभक्त थे।
छाता
छाता धूप एवं वर्षा से बचने के लिये प्रयोग किया जाता है।
भालजी पेंढारकर
भालचंद्र गोपाल पेंढारकर (२ मई, १८९८ - २६ नवम्बर, १९९४) मराठी चित्रपट दिग्दर्शक, निर्माता, पटकथालेखक, संवादलेखक थे।
उड़नेवाला स्पघेटी दानव
उड़नेवाला स्पघेटी दानव () पास्ताफ़ारी धर्म (पास्ता और रस्ताफ़ारी शब्दों का जोड़) का ईश्वर है। इसे अमेरिका के सरकारी विद्यालयों में इंटेलिजेंट डिज़ाइन और क्रिएशनिस्म () पढ़ाने का विरोध करने के लिए सन् 2005 में बनाया गया था। इसके माध्यम से ये दर्शाया जाता है कि दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो, बजाय उस व्यक्ति के जो उस दावे को अस्वीकार कर रहा हो। हालांकि इस धर्म के अनुयायी इसे एक असली धर्म बताते हैं, पर मीडिया में इसे एक व्यंग्य धर्म की तरह देखा जाता है।
उड़नेवाले स्पैगेट्टी दानव का पहला वर्णन 2005 में बॉबी हेंडरसन द्वारा अमेरिका के केन्सास राज्य के शिक्षा बोर्ड को लिखी गई एक व्यंगपूर्ण चिट्ठी में मिलता है। इस चिट्ठी से वे बोर्ड द्वारा विज्ञान की कक्षाओं में क्रम-विकास के स्थान पर इंटेलिजेंट डिज़ाइन पढ़ाने की अनुमति दिए जाने का विरोध कर रहे थे। चिट्ठी में वे स्पघेटी और मीटबॉल की तरह दिखने वाले देवता और ब्रह्माण्ड के सृजनकर्ता में अपनी आस्था जटा कर क्रिएशनिस्म का व्यंग्य करते हैं। वे तर्क करते हैं कि उनकी धारणाएँ इंटेलिजेंट डिज़ाइन की धारणाओं के जितनी वैध हैं, और कहते हैं कि इसलिए उनकी धारणाओं को विज्ञान की कक्षाओं में क्रम-विकास और इंटेलिजेंट डिज़ाइन के बराबर समय मिलना चाहिए।
अपनी लोकप्रियता और पहुँच के कारण उड़नेवाले स्पघेटी दानव को अक्सर रसल की चायदानी के समकालीन रूपांतर की तरह प्रयोग किया जाता है। इसके माध्यम से ये दर्शाया जाता है कि दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो, बजाय उस व्यक्ति के जो उस दावे को अस्वीकार कर रहा हो।
हालांकि हेंडरसन ने कहा है कि "पास्ताफ़ारी धर्म में एक ही धर्म मान्यता की अनुमति है – धर्म मान्यताओं की नामंजूरी", फिर भी पास्ताफ़ारी लोग कुछ मान्यताएँ रखते हैं। पास्ताफ़ारी सृजन मिथक के अनुसार एक अदृश्य और अनभिज्ञेय उड़नेवाले स्पैगेट्टी दानव ने बहुत ज्यादा शराब पीने के बाद ब्रह्माण्ड की रचना दस हजार वर्ष पहले की थी। इन मान्यताओं के अनुसार पृथ्वी के त्रुटिपूर्ण होने का कारण इस दानव का सृजन के दौरान नशे में चूर होना है। पास्ताफ़ारी ये भी मानते हैं कि क्रम-विकास के सभी सबूत पास्ताफ़ारियों की श्रद्धा जांचने के लिए स्वयं उड़नेवाले स्पैगेट्टी दानव ने रखे थे। जब रेडियोकार्बन डेटिंग जैसे वैज्ञानिक माप लिए जाते हैं, तब उड़नेवाला स्पैगेट्टी दानव आंकड़ो को बदल देता है ताकि वैज्ञानिक समझें कि पृथ्वी अरबों वर्ष पुरानी है। पस्ताफ़ारी धर्म की स्वर्ग की संकल्पना में एक बियर ज्वालामुखी और नग्न नर्तकियाँ बनाने वाला कारखाना शामिल है।। पस्ताफ़ारी नर्क भी ऐसा ही है, पर बियर बासी है और नर्तकियों को यौन संचारित रोग हैं।
पस्ताफ़ारी मान्यताओं के अनुसार समुद्री लुटेरे वास्तविकता में दिव्य प्राणी और मूल पस्ताफ़ारी हैं। पस्ताफ़ारी मानते हैं कि समुद्री लुटेरों के "चोर और बहिष्कृत" होने की धारणा मध्ययुग में ईसाई धर्मशास्त्रियों द्वारा और आज अंतर्राष्ट्रीय कृष्णभावनामृत संघ द्वारा फैलाई जा रही झूठी सूचना का नतीजा है। इनके अनुसार, वास्तविकता में समुद्री लुटेरे "शांति-प्रिय खोज यात्री और सद्भाव के प्रसारक" थे जो बच्चों को मिठाइयाँ बांटते थे। ये कहते हैं कि आज के समुद्री लुटेरों का "प्राचीन जिन्दादिल समुद्री लुटर्रों" से कोई सम्बन्ध नहीं है। इसके अतिरिक्त, बरमूडा त्रिभुज से समुद्री और हवाई जहाजों के रहस्‍यपूर्ण ढंग से गायब होने के लिए पस्ताफ़ारी समुद्री लुटेरों के भूतों को ज़िम्मेदार मानते हैं। पस्ताफ़ारी हर वर्ष 19 सितंबर को "समुद्री लुटेरों की तरह बोलो का अंतर्राष्ट्रीय दिवस" मनाते हैं।
डिकेथलॉन
डिकेथलॉन (Decathlon) समूह खेलकूद के लिए वस्त्र और उपादान सामग्री बनाने वाले कई ब्रांडों का समूह है। इसकी स्थापना फ़्रांस में १९७६ में हुई थी। १९९० के दशक में यूरोप के अन्य हिस्सों में इसका विस्तार हुआ। चीन में २००३ में तथा भारत में २००९ में आया।
ये जिम, एथेलेटिक्स, क्रिकेट, टेनिस, फुटबॉल, साईकलिंग, पर्वतारोहण आदि के लिए कपड़े, जूते, आदि बनाता है। इन कपड़ो में हल्का होना और पसीने को आसानी से निजात पाना एक महत्वपूर्ण ज़रूरत हैं। इसके आलावे कपड़ों और जूतों आदि का दीर्घकाल तक चलना भी ग्राहकों को आकर्षित करता है। इसलिए इनके उत्पादों में पॉलीमर का प्रयोग बहुत होता है - नाईलॉन और पॉलीएस्टर जैसे पॉलीमर का।
इसके प्रमुख brands में - Artengo (Racquets and tennis equipments), Domyos (टी-शर्ट्स आदि) और Quechua हैं।
सन्त सिंगाजी
सन्त सिंगाजी भारत में मध्य प्रदेश के निमाड़ के एक मशहूर संत थे। उन्हे पशु रक्षक देव के रूप में पूजा जाता है।
सिंगाजी का जन्म ग्राम खजूरी जिला बड़वानी मध्यप्रदेश मे हुआ। का नामकरण उन्ही के नाम पर किया गया है। सिंगाजी मध्य प्रदेश में खण्डवा से 28 मील उत्तर पूर्व में हरसूद तहसील का एक छोटा गाँव है। हरसूद का निर्माण हर्षवर्धन द्वारा किया गया था। इसी गाँव में सिंगाजी एक सामान्य गवली परिवार में जन्मे थे। 16वीं शताब्दी में सिंगाजी की प्रतिभा से प्रेरित होकर गाँव के जमींदार ने उन्हें अपना सरदार नियुक्त कर दिया था। सिंगाजी ने बारह साल जमींदार की सेवा की तथा अपनी आध्यात्मिक करामाती शक्तियों से जमींदार के लिए कई लड़ाइयों में विजय भी प्राप्त की। कुछ स्रोतों के अनुसार उन्होने भामागढ़ के राजा के पत्रवाहक का कार्य भी किया था। परंतु कालांतर में उन्होने सन्यास ले लिया व तपस्वी बन गए। 40 वर्ष की आयु में उन्होंने समाधि ले ली
मृृ।
संत सिंगाजी को 16वीं या 17वीं शताब्दी के काल का माना जाता है। कहा जाता है कि सिंगाजी एक कवि व करामाती संत थे। समूचे मध्य प्रदेश में अनेकों स्थानों पर सिंगाजी के डेरे व समाधियाँ बनी हुयी हैं जहां पर मेलों का आयोजन भी किया जाता है। कवि संत सिंगाजी के आध्यात्मिक गीत आज तक गए जाते हैं।
नर्मदा जलविद्युत विकास निगम द्वारा नर्मदा नदी परi विकसित की गयी नर्मदा सागर परियोजना में संत सिंगाजी जलाशय भी परियोजना का भाग है जी 913 वर्ग मीटर में फैला है। यह भारत का सबसे बड़ा व एशिया का दूसरा सबसे बड़ा जलाशय है। यहाँ पर सिंगाजी की पावन समाधि का भी निर्माण किया गया है।सिंगाजी परियोजना की अनुमानित लागत 5 करोड़ है।
नौभार पंथ
नौभार पंथ मॅलानिशियाई और ओशिआनिया के अन्य द्वीपों का तकनीक में अग्रसर उपनिवेशवादीयों के साथ आमना-सामना होने पर विकसित हुए कुछ धर्मों को कहते हैं। ये धर्म इस आस्था पर आधारित हैं कि कुछ धार्मिक अनुष्ठान करने से उनके द्वीप पर नौभार भेज दिया जाएगा।